Η βασική προϋπόθεση που πρέπει να έχετε στο μυαλό σας όταν διαλέγετε τα συγκεκριμένα τμήματα, είναι το μήκος τους, το οποίο καθορίζεται στο εγχειρίδιο ιδιοκτήτη του αυτοκινήτου σας. Μην τοποθετείτε τμήματα με μέγεθος διαφορετικό από αυτό των εργοστασιακών, γιατί ενδέχεται να επηρεάσετε αρνητικά την ποιότητα καθαρισμού τους. Παραδείγματος χάρη, τα πολύ μεγαλύτερα τμήματα, αδυνατούν να διασφαλίσουν την κατάλληλη πίεση του μάκτρου στο παρμπρίζ, ενώ τα τμήματα με μικρότερο μήκος, δεν θα καθαρίζουν όλα τα σημεία του παρμπρίζ με αρνητικά αποτελέσματα στην ορατότητα.
Σε περίπτωση που για οποιοδήποτε λόγο, δεν έχετε πρόσβαση στο εγχειρίδιο ιδιοκτήτη του αυτοκινήτου σας, μετρήστε πόσο μήκος έχουν τα μάκτρα των υαλοκαθαριστήρων που βρίσκονται ήδη τοποθετημένα στο αυτοκίνητο με ένα χάρακα. Κρατήστε σημείωση για το μήκος του εμπρόσθιου αριστερού, εμπρόσθιου δεξιού και οπίσθιου μάκτρου, μιας και ενδέχεται να διαφέρουν σε μεγάλο βαθμό. Πληροφορίες που αφορούν στην καταλληλότητά τους για συγκεκριμένα μοντέλα αυτοκινήτων αναγράφονται στη συσκευασία των προϊόντων ή στην περιγραφή των τεχνικών τους προδιαγραφών στην ιστοσελίδα τους.
Αντίθετα από το μήκος των τμημάτων, υπάρχει περίπτωση να έχουν και διαφορετικούς συνδέσμους (κλιπ) από τους εργοστασιακούς, αλλά και πάλι θα μπορέσετε να τα τοποθετήσετε, αγοράζοντας απλά ειδικούς προσαρμογείς (αντάπτορες).